Aluminium-26 (chemiese notasie: 26Al) is 'n radioaktiewe isotoop van aluminium. Die isotoop is 'n uitgestorwe oerisotoop en word vandag net as spore aangetref deurdat dit kosmogeen vervaardig word. Sy vervalproduk is magnesium-26. Die verhoudings 26Mg/24Mg en 26Mg/27Al word gebruik om meteoriete radiometries te dateer. In die tweede verhouding is 26Al deur 26Mg vervang omdat alle 26Al vandag na magnesium-26 verval het. Aluminium-26 kan as 'n spoorder in diffusie-eksperimente by hoë temperatuur gebruik word, maar omdat dit radioaktief is en baie duur is, word dit min gebruik. Dikwels word isotope van chroom in plaas van aluminium aangewend. Hulle diffusie-eienskappe is vergelykbaar en dié element het heelparty stabiele isotope. Hierdie isotoop het waarskynlik 'n groot rol gespeel in die vulkanisme wat die ontstaan van die aubriete veroorsaak het. The NUBASE evaluation of nuclear and decay properties G. Audi, O. Bersillon, J. Blachot, A.H. Wapstra IUPAC PSRD Hawaii Developments in High Temperature Corrosion and Protection of Materials W Gao, Elsevier, 2008, ISBN 1-84569-425-2, ISBN 978-1-84569-425-8 Enstatite achondrite meteorites (aubrites) and the histories of their asteroidal parent bodies Klaus Keil Chemie der Erde - Geochemistry 70(4), 2010, bls.